30. 5. 84 De Europæiske Fællesskabers Tidende Nr. L 144/17 KOMMISSIONENS BESLUTNING af 27. april 1984 om veterinærpolitimæssige bestemmelser og udstedelse af sundhedscertifikat ved indførsel af fersk kød fra Malta (84/294/EØF) KOMMISSIONEN FOR DE EUROPÆISKE FÆLLESSKABER HAR - under henvisning til traktaten om oprettelse af Det europæiske økonomiske Fællesskab, under henvisning til Rådets direktiv 72/462/EØF af 12. december 1972 om sundhedsmæssige og veterinærpoliti- mæssige problemer i forbindelse med indførsel af kvæg og svin samt fersk kød fra tredjelande (1), senest ændret ved direktiv 83/91/EØF (?), særlig artikel 16, og ud fra følgende betragtninger: Fællesskabets veterinære sagkyndige har under et besøg i Malta konstateret, at dyresundhedssituationen i landet er udmærket og stabil samt under fuldstændig kontrol af velstrukturerede og velorganiserede veterinærtjenester, især med hensyn til sygdomme, der kan overføres gennem kød; de maltetiske veterinærmyndigheder har endvidere bekræftet, at Malta i mindst 12 måneder har været fri for rinderpest, eksotisk og klassisk mund- og klovesyge, afrikansk svinepest, klassisk svinepest, blæresyge hos svin og svinebrucellose, og at der ikke er blevet vaccineret mod disse sygdomme i dette tidsrum, undtagen mod klassisk mund- og klovesyge; der befinder sig dyr i Malta, der er vaccineret mod klassisk mund- og klovesyge; de maltetiske veterinærmyndigheder har påtaget sig at give Kommissionen for De europæiske Fællesskaber og medlemsstaterne meddelelse pr. telex eller telegram inden 24 timer, såfremt udbrud af en af ovennævnte sygdomme bekræftes, eller der foretages vaccination imod dem; de veterinærpolitimæssige betingelser og udstedelse af sundhedscertifikat bør tilpasses situationen i det pågæl- dende tredjeland; på grund af visse medlemsstaters særlige dyresundhedstil- stand med hensyn til mund- og klovesyge gælder der særlige bestemmelser for dem i forbindelse med handelen inden for Fællesskabet, og de bør derfor også bemyndiges til at anvende særlige bestemmelser i forbindelse med (1) EFT nr. L 302 af 31. 12. 1972, s. 28. (2) EFT nr. L 59 af 5. 3. 1983, s. 34. indførsel fra tredjelande; disse bestemmelser skal være mindst lige så strenge som dem, den samme medlemsstat anvender i forbindelse med handelen inden for Fællesska- bet; denne beslutning må tages op på ny med henblik på dens tilpasning til EF-reglerne vedrørende bekæmpelse og udryddelse af mund- og klovesyge i Fællesskabet; de i denne beslutning fastsatte foranstaltninger er i overensstemmelse med udtalelse fra Den stående Veteri- nærkomité — VEDTAGET FØLGENDE BESLUTNING: Artikel 1 1. — Medlemsstaterne giver tilladelse til indførsel fra Malta af fersk kød af kvæg, svin og enhovede husdyr, som opfylder garantierne i det i bilaget gengivne sundhedscer- tifikat, der skal ledsage sendingen. 2. Medlemsstaterne må kun give tilladelse til indførsel fra Malta af de i stk. I omhandlede kategorier af fersk kød. Artikel 2 Indtil Rådet vedtager regler vedrørende bekæmpelse og udryddelse af mund- og klovesyge i Fællesskabet, og så længe det stadig er forbudt at vaccinere mod mund- og klovesyge, kan Irland og Det forenede Kongerige for Nordirlands vedkommende opretholde deres nationale dyresundhedsregler vedrørende beskyttelse mod mund- og klovesyge med hensyn til fersk kød og svin som omhandilet i artikel 1. Artikel 3 Denne beslutning finder ikke anvendelse på kirtler og organer, der indføres med bestemmelseslandets tilladelse til fremstilling af farmaceutiske produkter.